open-index/open-wikipedia-markdown huggingface dataset:
சூரியன் வானொலி

**சூரியன் FM வானொலி** இலங்கையில் இருந்து பண்பலை வழியாக ஒலிபரப்பாகும் ஒரு தனியார் தமிழ் வானொலி ஆகும்.  இதுவே இலங்கையில் உருவான முதலாவது 24 மணி நேர ஒலிபரப்புக் கொண்ட தனியார் தமிழ் வானொலி. ஆரம்ப கால கட்டங்களில் பண்பலை 103.2னூடாக ஒலிபரப்பு இடம்பெற்றது. தற்சமயம் பண்பலை 103.4 மற்றும் 103.6 ஆகிய அலைவரிசைகளினூடாக தன்னுடைய ஒலிபரப்பினை மேற்கொள்கின்றது. இலங்கை முழுவதிலும் தன்னுடைய சேவையினை விரிவாக்கம் செய்துள்ளது. ஆசிய ஒலிபரப்புக் கூட்டுத்தாபனத்தின் தமிழ்ச் சேவையே சூரியன் வானொலி ஆகும்.

## இவற்றையும் காண்க
சூரியன் வானொலியின் உத்தியோகபூர்வ இணையத் தளம் : www.sooriyanfm.lk

## மேற்கோள்கள்

பகுப்பு:தமிழ் வானொலிகள்
தமிழீழ விடுதலைக்கான மாணவர் கூட்டமைப்பு

**தமிழீழ விடுதலைக்கான மாணவர் கூட்டமைப்பு** என்பது ஈழத்தமிழர் உரிமைகளுக்காக போராடுவதை நோக்கமாகக் கொண்ட ஒரு மாணவர் அமைப்பு ஆகும்.  தமிழகத்தின் பல கல்லூரிகளின் மாணவர்கள் ஒன்றிணைந்து இந்த அமைப்பை உருவாக்கி உள்ளார்கள். இந்த மாணவர் அமைப்பு மார்ச்சு 2013 எதிர்ப்புப் போராட்ட காலப் பகுதியில் உருவாக்கப்பட்டது.  

இந்த அமைப்புக்கும் திமுக வின் தமிழ் ஈழ ஆதரவாளர் அமைப்புக்கும் எந்தத் தொடர்பும் இல்லை என்றும், அவர்கள் தமிழ் ஈழ ஆதரவாளர் அமைப்பை ஆதரிக்கவில்லை என்றும், இந்த அமைப்பு அரசியல் கட்சி சாராத அமைப்பாக செயல்படும் என்று கூறியுள்ளது.

ஐ.நாவில் இந்தியா எந்தவித முன்னெடுப்புக்களையும் செய்யாததைத் தொடர்ந்து இவர்கள் "இந்தியாவிற்கு எதிரான காலவரையற்ற ஒத்துழையாமை இயக்கம்" ஒன்றைத் தொடங்கினார்கள்.  

## மேற்கோள்கள்


பகுப்பு:தமிழ் மாணவர்கள்
கருநாடக சனதா கட்சி

**கர்நாடக ஜனதா பக்‌ஷா ** (*Karnataka Janata Paksha*, **KJP**) அல்லது **கருநாடக சனதா கட்சி** தென்னிந்திய மாநிலம் கர்நாடகத்தில் இயங்கும் ஓர் அரசியல் கட்சி ஆகும். இதனை பத்மநாப பிரசன்னா என்பவர் துவக்கினார். இருப்பினும் 2012ஆம் ஆண்டின் பிற்பகுதியில் இந்தக் கட்சியில் முன்னாள் கர்நாடக முதல்வர் பி. எஸ். எதியூரப்பா  இணைந்து  இதன் தலைமையை ஏற்றபிறகே பலராலும் அறியப்பட்டது.  எதியூரப்பா நவம்பர் 30, 2012இல் தமது சட்டப் பேரவை உறுப்பினர் பதவியிலிருந்தும்  பாரதிய ஜனதா கட்சியிலிருந்து அடிப்படை உறுப்பினராக இருப்பதிலிருந்தும் விலகினார். திசம்பர் 9, 2012 அன்று கருநாடக சனதா கட்சியின் அவேரி மாநாட்டின்போது அக்கட்சியில் இணைந்தார்.   2013ஆம் ஆண்டில் கருநாடக மாநில சட்டப்பேரவைத் தேர்தல்களில் இக்கட்சியைத் தலைமையேற்று வழிநடத்துவார். 2013 மார்ச்சு மாதம் நடந்த உள்ளாட்சித் தேர்தல்களில் முதன்முறையாகப் போட்டியிட்டு இக்கட்சி எதிர்பார்த்த வெற்றியைப் பெறாதபோதும் ஆளும் பாரதிய ஜனதா கட்சியின் தோல்விக்கு பெரும் பங்காற்றியது. 

## மேற்சான்றுகள்

## வெளி இணைப்புகள்

*அலுவல்முறையான வலைத்தளம் 

பகுப்பு:கர்நாடக அரசியல் கட்சிகள்
சீரீ ஆ

**சீரீ ஆ** (**Serie A**,) என்பது இத்தாலியின் கால்பந்துக் கழகங்களுக்கான கூட்டிணைவுப் போட்டித்தொடராகும்.  அந்நாட்டின் கால்பந்துப் போட்டித்தொடர் கூட்டிணைவுகளில் முதல்நிலையில் இருப்பதாகும்.  விளம்பர ஆதரவின் காரணமாக **சீரீ ஆ டிஐஎம்** (*Serie A TIM*) என்றறியப்படுகிறது.  இது 1929-30 பருவத்திலிருந்து செயல்பட்டு வருகிறது.  இதில் 20 அணிகள் பங்கேற்று வாகையர் பட்டத்துக்குப் போட்டியிடும்.  உலக அளவில் புகழ்பெற்ற அணிகளான யுவென்டசு, ஏசி மிலான் மற்றும் இன்டர்நேசனல் ஆகிய கழகங்கள் சீரீ ஆ-வைச் சேர்ந்தவையாகும்.

உலக அளவில் கால்பந்துக் கூட்டிணைவுப் போட்டித்தொடர்களில் *சீரீ ஆ* முக்கியமானதாகக் கருதப்படுகிறது.  90-களிலும் 2000-களின் மத்திவரையிலும் சீரீ ஆ-வே சிறந்த கால்பந்துக் கூட்டிணைவுத் தொடராகக் கருதப்பட்டது.  ஐரோப்பியக் கோப்பைப் போட்டிகளின் இறுதியாட்டத்தை எட்டிய அணிகளில் அதிகமானவை சீரீ ஆ-வைச் சேர்ந்தவையாகும்; இத்தாலிய கால்பந்துக் கழகங்கள் மொத்தம் 26 முறை ஐரோப்பியக் கோப்பை இறுதியாட்டங்களில் விளையாடி 12 முறை வென்றிருக்கின்றன. (இறுதிப் போட்டியை இத்தனை முறை எட்டியிருப்பது இதுவரை விஞ்சப்படாத சாதனையாகும்.) 

யூஈஎஃப்ஏ-வின் கூட்டிணைவுக் குணகங்களின்படி சீரீ ஆ, ஐரோப்பாவில் இங்கிலாந்தின் பிரீமியர் லீக், எசுப்பானியத்தின் லா லீகா, செருமனியின் புன்டசுலீகா ஆகியவற்றுக்குப் பிறகு 4-ஆம் இடத்தைப் பிடிக்கிறது.  இக்குணகம், அக்குறிப்பிட்ட கூட்டிணைவைச் சேர்ந்த கழகங்கள் யூஈஎஃப்ஏ வாகையர் கூட்டிணைவு மற்றும் யூஈஎஃப்ஏ யூரோப்பா கூட்டிணைவு ஆகியவற்றில் எவ்வாறு செயல்பட்டிருக்கின்றன என்பதைப் பொறுத்து கணக்கிடப்படும்.

## உசாத்துணைகள்

பகுப்பு:ஐரோப்பாவில் காற்பந்துப் போட்டிகள்
பகுப்பு:இத்தாலியில் விளையாட்டு
ஸ்ரீபாத பினாகபாணி

**ஸ்ரீபாத பினாகபாணி** (தெலுங்கு: శ్రీపాద పినాకపాణి - English: Sripada Pinakapani) (ஆகத்து 13, 1913 - மார்ச்சு 11, 2013) ஒரு மருத்துவர், பேராசிரியர் மற்றும் கருநாடக இசைப்பாடகரும் ஆவார்.

## தொழில் வாழ்க்கை

இவரின் குறிப்பிடத்தக்க மாணவர்கள்:
*நேதுநூரி கிருஷ்ணமூர்த்தி

## விருதுகள்
* சங்கீத கலாசிகாமணி விருது, 1970, வழங்கியது: தி இந்தியன் ஃபைன் ஆர்ட்ஸ் சொசைட்டி
* சங்கீத நாடக அகாதமி விருது, 1977. 
* சங்கீத கலாநிதி விருது, 1983. வழங்கியது: மியூசிக் அகாதெமி, சென்னை.

## மேற்கோள்கள்



## வெளியிணைப்புகள்
* ''Briefly: Award for music exponent'', The Hindu, April 1, 2004 
* ''Music greats fete Pinakapani'', The Hindu, November 28, 2005 
* ''For him, music is worship'', The Hindu, November 3, 2006 
* தகவல்கள் 

பகுப்பு:கருநாடக இசைப் பாடகர்கள்
பகுப்பு:இந்திய மருத்துவர்கள்
பகுப்பு:1913 பிறப்புகள்
பகுப்பு:2013 இறப்புகள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:சங்கீத கலாநிதி விருது பெற்றவர்கள்
பகுப்பு:சங்கீத கலாசிகாமணி விருது பெற்றவர்கள்
பகுப்பு:தெலுங்கு மக்கள்
மத்தல ராஜபக்ச பன்னாட்டு வானூர்தி நிலையம்

**மத்தல ராஜபக்ச பன்னாட்டு வானூர்தி நிலையம்** (*Mattala Rajapaksa International Airport*) இலங்கையின் இரண்டாவது பன்னாட்டு வானூர்தி நிலையமாகும். இது **அம்பாந்தோட்டை பன்னாட்டு விமான நிலையம்** எனவும் அழைக்கப்படுகிறது. தென்னிலங்கையில் அம்பாந்தோட்டை நகரில் நிர்மாணிக்கப்பட்டுள்ள குறித்த வானூர்தி நிலையத்தின் கட்டுமானப் பணிகள் 2009ஆம் ஆண்டு நவம்பர் 27ஆம் திகதி ஆரம்பிக்கப்பட்டது. அம்பாந்தோட்டையில் புகழ்பெற்ற ராசபக்ச குடும்பத்தின் நினைவாக இவ்வானூர்தி நிலையத்திற்கு இப்பெயர் சூட்டப்பட்டது.

இது ஆரம்பத்தில் தென்னிலங்கை மக்களுக்காக வீரவில என்ற இடத்தில் கட்டப்படவிருந்தது. ஆனாலும், சுற்றுச்சூழலைக் கருத்தில் கொண்டு இத்திட்டம் கைவிடப்பட்டு அம்பாந்தோட்டையின் வடக்கே 15 கி.மீ. தொலைவில் உள்ள மத்தல என்ற இடத்தில் அமைக்கப்பட்டது. $209 மில்லியன் செலவில் முதலாவது கட்டம் நவம்பர் 2009 இல் ஆரம்பிக்கப்பட்டது. 2013 மார்ச் 18இல் இலங்கையின் அரசுத்தலைவர் மகிந்த ராசபக்சவினால் இது அதிகாரபூர்வமாகத் திறந்து வைக்கப்பட்டது.

## சுற்றுச்சூழல் பிரச்சினைகள்
மத்தளை உலங்குவானூர்தி நிலையம் மூலம் சுற்றுச்சூழல் சமநிலை பாதிக்கப்பட்டுள்ளதாக இயற்கை ஆர்வலர்கள் ஆதங்கம் தெரிவித்துள்ளனர். குறிப்பாக விமானங்களில் பறவைகள் மோதி உயிரிழக்கும் நிகழ்வுகள் குறிப்பிடத்தக்கதாகும். இதைவிட வன விலங்குகள் மற்றும் பறவைகள் விமான நிலையத்தை அண்டாது தடுக்க நீர் நிலைகள் மூடிவைக்கப்பட்டுள்ளது.

## நெற்களஞ்சியம்
தற்போது  ஃபிளை துபாய் என்கிற ஒரே ஒரு விமான நிறுவனம் மட்டுமே இந்த விமான நிலையத்தை பயன்படுத்துகிறது. எனவே அதிக பயன்பாடின்றி கிடக்கும் இவ்விமான நிலையத்தின் கிட்டங்களை நெற்களஞ்சியங்களாக மாற்ற இலங்கை அரசு திட்டமிட்டு, இவ்விமான நிலையத்தில் நெல் மூட்டைகளை சேமித்து வைத்துள்ளது.

## மேற்கோள்கள்

பகுப்பு:இலங்கை வானூர்தி நிலையங்கள்
பகுப்பு:அம்பாந்தோட்டை மாவட்டம்
புதுச்சேரி வானூர்தி நிலையம்

**புதுச்சேரி வானூர்தி நிலையம்** (*Puducherry Airport*,  இந்திய ஒன்றியப் பகுதியான புதுச்சேரியின் லாசுப்பேட்டையில் அமைந்துள்ள ஓர் வானூர்தி நிலையமாகும்.  இந்த நிலையத்தில் பட்டியலிடப்பட்ட சேவைகளும் ஒப்பந்த பறப்புகளும் உள்ளூர் பறப்புப் பயிற்சிப் பள்ளியும் இயங்குகின்றன. பெருகிவரும் வான் பயணத் தேவைகளைக் கருத்தில்கொண்டு புதுச்சேரி அரசு இந்த வானூர்தி நிலையத்தை அளவில் பெரிய வானூர்திகளும் பயன்படுத்துமாறு  புதுப்பித்து புதிய முனையத்தை திறந்துள்ளது. பெங்களூரிலிருந்து புதுச்சேரிக்கு இயக்கப்பட்ட இசுபைசுசெட் வானூர்தி  இந்த முனையத்தில் முதன்முதலாக சனவரி 17, 2013 அன்று வந்திறங்கியது.

## கட்டமைப்பு
இந்த வானூர்தி நிலையத்தை புதுப்பிக்க புதுவை அரசுக்கும் இந்திய வானூர்தி நிலையங்களின் ஆணையத்திற்கும்  புரிந்துணர்வு உடன்பாடு சூன் 2007இல் கையெழுத்தானது. இதன் முதற்கட்டமாக ஏடிஆர் இரக வானூர்திகள் வந்துசெல்லுமாறு ஓடுதளம் 260 மீட்டருக்கு விரிவுபடுத்தப்பட்டது. இதற்காக புதுவை ஒன்றியப் பகுதிக்குள் 19.92 எக்டேர் நிலப்பரப்பை ரூ.18.95 கோடிக்கு அரசு கையகப்படுத்தி சூலை 2007இல் ஆணையத்திற்கு வழங்கியது. 

புதுச்சேரி வானூர்தி நிலையத்தில் தாரிடப்பட்ட (கருங்காரை) 1500 மீட்டர் நீளமும் 30 மீட்டர் அகலமும் கொண்ட ஓடுதளமொன்று 07/25 திக்கில் ஆற்றுபடுத்தபட்டுள்ளது. புது முனையக் கட்டிடத்தில் நெருக்கடிமிக்க நேரங்களில் 300 பயணியருக்கு சேவை வழங்குமாறு வசதிகள் கட்டமைக்கப்பட்டுள்ளன. வழிகாட்டுக் கருவிகளில்  வானூர்தி நிலைய வழிகாட்டலையும் அடங்கி உள்ளது. 

செயற்படுத்தப்படும் *இரண்டாம் கட்டத்தில்* பெரிய தாரைப்பொறி வானூர்திகளும் இறங்குமாறு  ஓடுதளத்தை மேலும் 1100 மீட்டருக்கு விரிவுபடுத்த ஒன்றியப் பகுதியை அடுத்துள்ள தமிழ்நாட்டிலிருந்து 200 ஏக்கர் நிலப்பரப்பை கையகப்படுத்த  திட்டமிடப்பட்டுள்ளது.

## வான்வழிச் சேவைகளும் சேருமிடங்களும்

## மேற்சான்றுகள்

பகுப்பு:இந்திய வானூர்தி நிலையங்கள்

பகுப்பு:ஒன்றியப் பகுதி வானூர்தி நிலையங்கள்
பகுப்பு:புதுச்சேரியில் போக்குவரத்து
மல்லியம்

**மல்லியம்**, மயிலாடுதுறை மாவட்டம் மயிலாடுதுறையிலிருந்து சுமார் 10 கிலோ மீட்டர் தொலைவில் கும்பகோணம் செல்லும் சாலையில் அமைந்துள்ள சிற்றூர் ஆகும். இது கே.எஸ்.கோபாலகிருஷ்ணன், மல்லியம் ராஜகோபால் போன்ற திரைத்துறை சிறப்பு பெற்ற நபர்களின் சொந்த ஊர்.

பகுப்பு:மயிலாடுதுறை மாவட்டத்திலுள்ள கிராமங்கள்
மல்லியம் ராஜகோபால்

**மல்லியம் இராஜகோபால்** (*Malliyam Rajagopal*) தமிழ்த் திரைப்பட இயக்குநர். அப்பா டாட்டா, ஜீவனாம்சம் போன்ற வெற்றிகரமான திரைப்படங்களை இயக்கியவர். தற்போதைய மயிலாடுதுறை மாவட்டம் மயிலாடுதுறைக்கு அருகிலுள்ள மல்லியம் என்ற சிற்றூரைச் சேர்ந்தவர்.

## இயக்கிய திரைப்படங்கள்
* ஜீவனாம்சம் (1968)
* தங்க மலர் (1969)
* கஸ்தூரி திலகம் (1970)
* சவாலே சமாளி (1971)
* என்ன முதலாளி சௌக்கியமா (1972)
* அப்பா டாட்டா (1972)
* கட்டிலா தொட்டிலா (1973)
*அப்பா அம்மா (1974)

## கதை வசனம் மற்றும்  தயாரித்த திரைப்படம்
* மல்லியம் மங்களம் (1961)
* துலாபாரம் (1969)
* இளைய தலைமுறை (1977)

## மேற்கோள்கள்

## வெளி இணைப்புகள்
*மல்லியம் ராஜகோபால்

பகுப்பு:தமிழ்த் திரைப்பட இயக்குநர்கள்
பகுப்பு:இந்தியத் திரைப்பட இயக்குநர்கள்
காரைக்கால் வானூர்தி நிலையம்

**காரைக்கால் வானூர்தி நிலையம்** (*Karaikal Airport*) இந்திய ஒன்றியப் பகுதி காரைக்காலில் கட்டமைக்கப்பட்டு வரும் புத்தம்புதிய வானூர்தி நிலையத் திட்டமாகும்.  2014-இல் நிறைவேற்றப்பட உள்ள இந்த வானூர்தி நிலையம் இந்தியாவில் முற்றிலுமாகத் தனியார் முதலீட்டில்  கட்டமைக்கப்படும் முதல் நிலையமாகத் திகழும். கோயம்புத்தூர் நிறுவனம் ஒன்று இதனை கட்டி வருகிறது.

பொதுப் பயன்பாட்டிற்கான தனியார் துறை கட்டமைப்பாக இதனை நிறைவேற்றிட குடியியல் பறப்பு அமைச்சகம் பெப்ரவரி 2011-இல் கொள்கையளவிலான ஒப்புதல் வழங்கியது.  இருப்பினும் இந்த நிலையத்தின் வான் போக்குவரத்து கட்டுப்பாட்டகம் இந்திய வானூர்தி நிலையங்களின் ஆணையத்தால்  இயக்கப்பட உள்ளது.

562 ஏக்கர் பரப்பளவில் *காரைக்கால் வானூர்தி நிலையம் தனி வரையறுக்கப்பட்டது* என்ற தனியார் நிறுவனத்தால்  கட்டப்பட்டு வருகிறது. இந்த நிறுவனம் *சூப்பர் ஏர்போர்ட் இன்ப்ராஸ்ட்ரக்சர் பி.லிட்* என்ற தாய் நிறுவனத்தின் கீழ் உள்ள துணை நிறுவனமாகும். முதல் கட்டமாக 1800 மீட்டர் நீளமுள்ள ஓடுபாதையும் 250 பயணிகளை கையாளக்கூடியளவில் முனையக் கட்டிடமும் 150 கோடி ரூபாய்கள் செலவில் கட்டத் திட்டமிடப்பட்டுள்ளது. இங்கு ஏடிஆர்-72 இரக விரைவு காற்றாடி உந்தி கொண்ட வானூர்திகள் இயக்கப்பட முடியும். 

காரைக்கால் வானூர்தி நலைய நிறுவனம் அடுத்த கட்டங்களாக, ஐந்தாண்டுகளில் இந்த நிலையத்தை விரிவுபடுத்த திட்டமிட்டுள்ளது. ஓடுபாதையை 2600 மீட்டர்களாகவும் முனையக் கட்டிடம் 500 பயணிகளை நெருக்குநேரத்தில் கையாளக்கூடியதாகவும் இது இருக்கும். மேலும் பத்தாண்டுகள் கழித்து ஓடுபாதை 3500 மீட்டர்களாகவும் பயணியர் போக்குவரத்து மணிக்கு 1000 பேராகவும் இருக்குமளவில் விரிவுபடுத்தப்படும்.

இந்த வானூர்தி நிலையம் காரைக்காலுக்கு மட்டுமல்லாது சுற்றியுள்ள சமயத் திருத்தலங்களுக்கும் நகரங்களுக்கும் சென்றுவர ஏதுவாயிருக்கும்.

## மேற்சான்றுகள்

## வெளி இணைப்புகள்
* Karaikal Airport  at the Super Airports web site

பகுப்பு:இந்திய வானூர்தி நிலையங்கள்

பகுப்பு:ஒன்றியப் பகுதி வானூர்தி நிலையங்கள்
பகுப்பு:காரைக்கால்
வவுனியா தமிழ் மத்திய மகா வித்தியாலயம்

**வவுனியா தமிழ் மத்திய மகா வித்தியாலயம்** *(V/Vavuniya Tamil Madhya Maha Vidyalayam)* வட மாகாணம் வவுனியா மாவட்டம் வவுனியா தென் கல்வி வலயத்தில் அமைந்துள்ள முன்னணி கலவன் பாடசாலைகளில் ஒன்றாகும். இதுவொரு தேசியப் பாடசாலை யாகும். அதில் ***முக்கியமான மாணவன் அ. பவநீதன். ஆவான்***

இங்கு தரம் 1 - 13 வரை வகுப்புகள் உள்ளன. 3000 க்கும் மேற்பட்ட மாணவர்கள் கல்வி கற்கின்றனர்.
தமிழ் மற்றும் ஆங்கில மொழிகளில் இப்பாடசாலையில் போதனைகள் நடைபெற்றுவருகின்றன. எனினும்   அதில் முக்கியமான மாணவன் அ. பவநீதன்.

## வெளியிணைப்புகள்
* வவுனியா தமிழ் மத்திய மகா வித்தியாலயம் 

பகுப்பு:இலங்கையின் தேசிய பாடசாலைகள்
பகுப்பு:வவுனியா மாவட்டப் பாடசாலைகள்
இந்திரா காந்தி பன்னாட்டு வானூர்தி நிலையம்

**இந்திரா காந்தி பன்னாட்டு வானூர்தி நிலையம்** (*Indira Gandhi International Airport*, )இந்தியத்  தேசிய தலைநகர் வலயத்தில் அமைந்துள்ள பன்னாட்டு வானூர்தி நிலையம் ஆகும்.  புது தில்லியின் மையப் பகுதியிலிருந்து    தொலைவில் தென்மேற்கு தில்லியில் அமைந்துள்ளது. முன்னாள் பிரதமர் இந்திரா காந்தி நினைவாகப் பெயரிடப்பட்டுள்ள இந்த வானூர்தி நிலையம் இந்தியாவின் மிகவும் நெருக்கடிமிக்க வானூர்தி நிலையமாகும். புதியதாக கட்டப்பட்டுள்ள மூன்றாம் முனையத்தின் செயலாக்கத்திற்கு பிறகு இதுவே இந்தியாவினதும் தெற்காசியாவினதும் மிகப் பெரிய வானூர்தி நிலையமாக விளங்குகிறது. தற்போது 46 மில்லியன் பயணிகளை  கையாளுகின்ற இந்த நிலையம் 2030ஆம் ஆண்டில் 100 மில்லியன் பயணிகளை கையாளும் என மதிப்பிடப்படுகிறது.  இதுவும்  மும்பையின் சத்திரபதி சிவாஜி பன்னாட்டு வானூர்தி நிலையமும் இணைந்து தெற்கு ஆசியாவின் வான் போக்குவரத்தில் பாதியளவை கையாள்கின்றன. இதனை பன்னாட்டு  இடைவழி மையமாக மாற்ற இதன் இயக்கு நிறுவனம் தில்லி பன்னாட்டு வானூர்தி நிலைய நிறுவனம் (DIAL) திட்டமிட்டுள்ளது.

5220 ஏக்கராப் பரப்பளவில் அமைக்கப்பட்டுள்ள தில்லி வானூர்தி நிலையம் தேசிய தலைநகர் வலயத்திற்கான முதன்மை குடியியல் பறப்பியல் மையமாக விளங்குகிறது. முன்னதாக இந்திய வான்படையால் இயக்கப்பட்டு வந்த இந்த நிலையத்தின் மேலாண்மை இந்திய வானூர்தி நிலையங்களின் ஆணையத்திற்கு மாற்றப்பட்டது. மே 2006 இல் இந்த ஆணையம் வானூர்தி நிலையத்தை புதுப்பித்து இயக்குவதற்காக தில்லி பன்னாட்டு வானூர்தி நிலைய நிறுவனத்திற்கு கொடுத்தது. இது ஜிஎம்ஆர் குழுமத்தின் கூட்டு நிறுவனமாகும்.

2011இல் உலகில் 34வது நெருக்கடிமிக்க வானூர்தி நிலையமாக விளங்குகிறது. இந்த ஆண்டில் 34,729,467 பயணிகள் பயணித்த இந்தப் போக்குவரத்து முந்தைய ஆண்டினதை விட  17.8% கூடுதலாகும்.

## வானூர்திச் சேவைகள் மற்றும் சேரிடங்கள்

## மேற்சான்றுகள்

## வெளி இணைப்புகள்

* 
* Indira Gandhi International Airport  at the Airports Authority of India
* GMR Delhi International Airport Limited (DIAL)
* GMR Group 
* Delhi Airport development

பகுப்பு:இந்திய வானூர்தி நிலையங்கள்
பகுப்பு:இந்திய பன்னாட்டு வானூர்தி நிலையங்கள்
பகுப்பு:தில்லி வானூர்தி நிலையங்கள்
பகுப்பு:தில்லி
பகுப்பு:இந்திரா காந்தியின் நினைவுச்சின்னங்களும் நினைவிடங்களும்
மலேசியா டுடே

**மலேசியா டுடே** (*Malaysia Today*, *மலேசியா இன்று*) என்பது மலேசியாவில் புகழ்பெற்ற ஒரு வலைத் தளம் ஆகும். மலேசியாவின் ஆளும் கட்சியான பாரிசான் நேசனல், எதிர்க்கட்சிகளான ஜனநாயக செயல் கட்சி, சரவாக் தேசியக் கட்சி, மக்கள் நீதிக் கட்சி ஆகியவற்றின் குறை நிறைகளை ஆராய்வதில், இந்த வலத் தளம் சிறப்பு பெற்று விளங்குகிறது. இதன் ஆசிரியர் ராஜா பெத்ரா கமாருடின். இவர் மலேசியாவில் முன்னாள் அரசியல் கைதியாகும்.   

2004 ஆகஸ்டு மாதம், இந்த வலைத்தளம் தோற்றுவிக்கப்பட்டதில் இருந்து, 100 மில்லியன் பேர் வருகை புரிந்துள்ளனர். மலேசியாவின் மிகப் பிரபலமான நியூ ஸ்ரேட்ஸ் நாளிதழின் வாசகர் எண்ணிக்கையைவிட இந்த வலைத்தளம் கூடுதலான வாசகர் எண்ணிக்கையைக் கொண்டுள்ளது. 

இப்போது நாள் ஒன்றுக்கு 1.5 மில்லியன் பேர் அந்த வலைத்தளத்திற்கு வருகை புரிகின்றனர் என்று மலேசியாவின் ‘தி ஸ்டார்’ நாளிதழ் கூறுகிறது. மலேசியாவின் தலைசிறந்த பத்து அரசியல் வலைத்தளங்களில் மலேசியா டுடே வலைத்தளமும் ஒன்றாகும். இந்த வலைத்தளம் மலேசியாவிற்கு அருகாமையில் இருக்கும் சிங்கப்பூரில் இருந்து தன் சேவையைத் தொடர்கிறது.  

## மேற்கோள்கள்

பகுப்பு:மலேசிய இணைய இதழ்கள்
அப்பொலோனிய வட்டங்கள்

**அப்பொலோனிய வட்டங்கள்** (*Apollonian circles*) என்பவை இரு குடும்பங்களைச் சேர்ந்த வட்டங்கள். இவற்றில் முதல் குடும்பத்தைச் சேர்ந்த ஒவ்வொரு வட்டமும் இரண்டாவது குடும்பத்தைச் சேர்ந்த ஒவ்வொரு வட்டத்தையும் செங்குத்துத்தாக வெட்டும். அதேமாதிரி இரண்டாவது குடும்பத்தைச் சேர்ந்த ஒவ்வொரு வட்டமும் முதல் குடும்பத்தைச் சேர்ந்த ஒவ்வொரு வட்டத்தையும் செங்குத்தாக வெட்டும். இவ்வட்டங்கள் இருமை கோண தூரக் கூறுகளுக்கு அடிப்படையாக அமைகின்றன. மேலும் இவ்வட்டங்கள் பெர்காவின் புகழ்மிக்க பண்டைய கிரேக்க வடிவவியல் கணித அறிஞர் *அப்பொலோனியசால்* கண்டறியப்பட்டது.

## வரையறை
அப்பொலோனிய வட்டங்கள், *CD* என்ற கோட்டுத்துண்டைக் கொண்டு வரையறுக்கப்படுகின்றன.

முதல் குடும்ப வட்டங்கள் (நீல வண்ணம்) ஒவ்வொன்றும் *r* என்னும் நேர் மெய்யெண்ணுடன் தொடர்புபடுத்தப்படுகின்றன.  *C* -லிருந்தும்  *D* -லிருந்தும் உள்ள தொலைவுகளின் விகிதம் *r* அளவாக இருக்கக்கூடிய புள்ளிகள் *X* இன் இயங்குவரைகளாக, இவ்வட்டங்கள் வரையறுக்கப்படுகின்றன:

:\left\{X\mid \frac{d(X,C)}{d(X,D)} = r\right\}.

பூச்சியத்தை நெருங்கும் *r* இன் மதிப்புகளுக்கு வட்டங்கள் *C* -க்கு அருகாமையிலும், முடிவிலியை (∞) நெருங்கும் *r* இன் மதிப்புகளுக்கு வட்டங்கள் *D* -க்கு அருகாமையிலும் அமைகின்றன. பூச்சியத்துக்கும் முடிவிலிக்கும் இடைப்பட்ட மதிப்பு *r*&nbsp;=&nbsp;1 எனில், அம்மதிப்பிற்குரிய வட்டம், *CD* இன் நடுக்குத்துக் கோடாகச் சிதைவுறும். 

இரண்டாவது குடும்ப வட்டங்கள் (சிவப்பு) ஒவ்வொன்றும் கோணம் *θ* உடன் தொடர்புபடுத்தப்படுகின்றன. கோணம் CXD இன் மதிப்பு *θ* ஆக இருக்கும் புள்ளிகள் *X* இன் இயங்குவரைகளாக, இவ்வட்டங்கள் வரையறுக்கப்படுகின்றன:

:\left\{X\mid  \; C\hat{X}D \; = \theta\right\}.

0 லிருந்து *π* வரையிலான மதிப்புகளை *θ* அடையும்போது  *C* , *D* புள்ளிகளின் வழியாகச் செல்லும் வட்டங்கள் கிடைக்கின்றன.

## மேற்கோள்கள்
*.
*.
*.
*.
*.

## வெளி இணைப்புகள்
*
பகுப்பு:வட்டங்கள்
இந்துக்களின் போர் (துடுப்பாட்டம்)

**இந்துக்களின் போர்** (*Battle of Hindus*) எனப்படுவது இலங்கையின் யாழ்ப்பாணத்திலுள்ள யாழ் இந்துக் கல்லூரிக்கும் யாழ் கொக்குவில் இந்து கல்லூரிக்கும் இடையிலான துடுப்பாட்டத் தொடராகும். இது 2008ம் ஆண்டு முதல் நடைபெற்று வருகிறது. இந்தப்போட்டி இரு நாட்களுக்கு மேலாக விளையாடப்பட்டது. 2013 இல் நடைபெற்ற போட்டியில் தேர்வுப் போட்டி சம நிலையில் நிறைவு பெற்றது. ஒரு நாள் போட்டியில் யாழ் இந்துக்கல்லூரி வெற்றி பெற்றது.

## மேற்கோள்கள்

## வெளி இணைப்புகள்
*Jaffna's Battle of the Hindus today  

பகுப்பு:யாழ்ப்பாண மாவட்டம்
பகுப்பு:தமிழீழத்தில் விளையாட்டு
பகுப்பு:யாழ்ப்பாணம் இந்துக் கல்லூரி
பகுப்பு:கொக்குவில் இந்துக் கல்லூரி
இளையன்புதூர் செப்பேடுகள்

**இளையன்புதூர் செப்பேடுகள்** எனப்படுபவை கி.பி.726 ஆம் ஆண்டு முற்கால பாண்டிய அரசனான அரிகேசரி பராங்குசன் மாறவர்மனின் 36 ஆம் ஆட்சியாண்டில் வெளியிடப்பட்ட செப்பேடுகள் ஆகும்.இந்த செப்பேடுகள் மதுரையில் கண்டெடுக்கப்பட்டுள்ளன. இந்த செப்பேடுகள் மூலம் முற்கால பாண்டியர் வரலாறு குறித்த செய்திகள் கிடைத்துள்ளன. 

## மொழி மற்றும் வடிவமைப்பு
கண்டெடுக்கப்பட்ட செப்பேடுகளில் வட்டெழுத்துகள் காணப்படுகின்றன. தொடக்கத்திலும், முடிவிலும் வடமொழி கிரந்த எழுத்துக்கள் காணப்படுகின்றன. மொத்தம் 65 வரிகளை உடையது.24 அங்குல நீளமும், 11.5அங்குல அகலமும் கொண்ட இச்செப்பேட்டின் எடை 2.7 கிலோ ஆகும். 

## செப்பேடு கூறும் செய்தி
*வடிவம்பலம்ப நின்ற பாண்டியன் வழி வந்த ஜயந்தவர்மன் என்ற மன்னன மகன் அரிகேசரி பராங்குசன் மாறவர்மன், ஆசி நாட்டு கம்பலை என்னும் மறவனை வீழ்த்தி, பாண்டியன் அவன் நிலத்தை அரசுடைமையாக்கினான். காடாக கிடந்த அந்த நிலங்களை கி.பி. 726 ஆம் ஆண்டு சீரமைத்து **இளையான்புதூர்** என்று பெயரிட்டு **பாரத்வாஜி நாராயணப்பட்ட சோமாயாஜி** என்னும் அந்தணருக்கு கொடை வழங்கி செப்பேடும் வெட்டித் தந்தான் எனவும் அந்த நிலத்தின் நான்கு பக்க எல்லைகளும் இந்த செப்பெட்டில் விரிவாக விளக்கப்பட்டுள்ளன.பழைய ஆவணங்களை அழிப்பதற்கு "மறக்கேடு" என்று தொல்லியல் பொருள் தருகிறது.மறக்கேட்டால் அழிந்த ஆவணத்திற்கு பதில் 100 வருடங்கள் கழிந்து இந்த ஆவணம் எழுதப்பட்டது.

*சேந்தன் மகனாகிய அரிகேசரி பராங்குசன் மாறவர்மனை **சேந்தமாறன்** என்றும் **தேர்மாறன்** என்று செப்பேடு கூறுகிறது. மேலும் இந்த செப்பேடு இரணியகற்பம், துலா பாரம் செய்து கொடை கொடுத்தான் எனவும், களக்குடி என்ற ஊரில் **அரிகேசரி ஈஸ்வரம் **என்ற சிவாலயத்தை கட்டி எழுப்பினான் எனவும் கூறுகிறது. பாண்டி பெரும்பணைக்காரன் மகன் அரிகேசரியே, சின்னமனுர் செப்பேட்டையும் எழுதி இருக்கலாம் ஆய்வாளர்களால் கருதப்படுகிறது.

*வைகைக்கரை, ஏனாதி ஆகிய ஊர்களில் கிடைத்த கல்வெட்டுகள் இந்த மன்னனின் 50 ஆம் ஆட்சியாண்டில் எழுதப்பட்டது. வேள்விக்குடி மற்றும்  சிறிய சின்னமனூர் செப்பேடுகளில் கூறப்பட்ட செய்திகள் இந்த செப்பேடுகளிலும் ஒன்றி வருகிறது என ஆய்வாளர்களால் கருதப்படுகிறது. இந்த மன்னன் பெயரால் சின்னமனூர் **அரிகேசநல்லூர்** என அழைக்கப்படுகிறது.

## வெளி இணைப்புகள்
*http://www.hindu.com/fr/2010/02/26/stories/2010022650960400.htm 
*http://www.thehindu.com/books/pandya-copper-plates-speak-of-tsunami/article4305083.ece
*http://www.dinamalar.com/

பகுப்பு:தமிழ்ச் செப்பேடுகள்
பகுப்பு:பாண்டியர்
சுகதகுமாரி

**சுகாதாகுமாரி** (22 சனவரி 1934 – 23 திசம்பர் 2020)  என்பவர் இந்திய ஒன்றியத்தின், கேரளா மாநிலத்தைச் சேர்ந்தவர் கவிஞரும், செயற்பாட்டாளருமாவார். பெண்ணிய இயக்கம், அமைதி பள்ளத்தாக்கு பாதுகாப்பு இயக்கம், சூழலியல் போன்ற சமுக இயக்கங்களில் பணியாற்றியுள்ளார். இவர் கேரள மகளிர் ஆணையத்தின் முன்னாள் தலைவராக இருந்தவர் ஆவார்.

## குடும்பம்
சுகாதாகுமாரியின் பெற்றோர்கள் கவிஞரும், சுதந்திர போராட்ட வீரரான போதேச்வரன் மற்றும் கார்த்தியாயினி ஆவார். இவரின் கணவர் டாக்டர்.வி.க்.வேலாயுதன் நாயர், மகள் லக்சுமி ஆவார்.

## படைப்புகள்
* 1961 - முத்துசிப்பி
* 1967 - பதிரபூக்கள்
* 1968 - பாவம் மானவஹிரிதயம்
* 1969 - இருள் சிறகுகள்
* 1977 - இராத்திரி மழ
* 1981 - அம்பாலா மணி
* 1987 - குறிஞ்சி பூக்கள்
* 1990 - துலாவர்ஷப்ப்ச 
* 1995 - ரதயே எவிடே

## விருதுகள்
* 2004 - சாகித்ய அகாதமி விருது 
* 2006 - பத்மசிறீ விருது
* 2013 - சரஸ்வதி சம்மான் விருது

## மேற்கோள்கள்

பகுப்பு:மலையாள எழுத்தாளர்கள்
பகுப்பு:சரஸ்வதி சம்மான் விருது பெற்றவர்கள்
பகுப்பு:இந்திய சுற்றுச்சூழல் செயற்பாட்டாளர்கள்
பகுப்பு:1934 பிறப்புகள்
பகுப்பு:கேரள எழுத்தாளர்கள்
பகுப்பு:2020 இறப்புகள்
பகுப்பு:மலையாளக் கவிஞர்கள்
பகுப்பு:கொரோனாவைரசுத் தொற்றினால் இறந்தவர்கள்
பகுப்பு:கேரளப் பெண் எழுத்தாளர்கள்
பகுப்பு:கேரள சாகித்ய அகாடமி விருது பெற்றவர்கள்
தமிழ் வளர்ச்சிக்கான சிறந்த நூல்களுக்கான பரிசு பெற்ற நூல்கள், 2001

தமிழ்நாடு அரசின் தமிழ் வளர்ச்சித் துறையின் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டம் மூலம் ஆண்டுதோறும் 31 வகைப்பாடுகளின் கீழ் தேர்வு செய்யப்படும் நூல்களுக்கு பரிசுகள் வழங்கப்படுகிறது. 2001 ஆம் ஆண்டிற்காகப் பரிசுக்காகத் தேர்வு செய்யப்பட்ட நூல்களின் நூலாசிரியருக்கு ரூபாய் 10,000 பரிசுத்தொகை மற்றும் சான்றிதழ், நூலை வெளியிட்ட பதிப்பகத்திற்கு ரூபாய் 2,000 பரிசுத்தொகை மற்றும் சான்றிதழ் வழங்கப்பட்டன. இத்திட்டத்தின் கீழ் **2001 ஆம் ஆண்டிற்கான சிறந்த நூல்கள்** மற்றும் நூலை எழுதிய நூலாசிரியர்கள், நூலை வெளியிட்ட பதிப்பகங்களின் பட்டியல் இது.

**குறிப்புகள்**

* நுண்கலைகள் (இசை, நடனம், ஓவியம், சிற்பம்), சுற்றுப்புறவியல், வெளிநாட்டுத் தமிழ் படைப்பிலக்கியம், இதழியல் மற்றும் தகவல் தொடர்பு, விளையாட்டு ஆகிய ஐந்து வகைப்பாட்டில் வரப்பெற்ற நூல்கள் விதிமுறைகளின்படி இல்லாததால் பரிசுக்குக் கருதப்படும் நிலை எழவில்லை.

## ஆதாரம்

* தமிழ்நாடு அரசின் தமிழ் வளர்ச்சித் துறை இயக்குநர் முனைவர் கா. மு. சேகர் அவர்களது திருவள்ளுவராண்டு 2044/மாசி 22, ந. க. எண். ஆமொ2/1139/2013, நாள்: 06-03-2013 கடிதம் மூலம் தமிழ் விக்கிப்பீடியாவில் வெளியிடுவதற்காக தேனி. மு. சுப்பிரமணிக்கு வழங்கிய தமிழ் வளர்ச்சி - சிறந்த நூல்களுக்கான பரிசுகள் பட்டியல்.

பகுப்பு:தமிழ் வளர்ச்சிக்கான சிறந்த நூல் பரிசுகள்
பகுப்பு:2001 விருதுகள்
பல்யானைச் செல்கெழு குட்டுவன்

**பல்யானைச் செல்கெழு குட்டுவன்**, சங்க காலச் சேர மன்னர்களில் ஒருவன். இவனது தமையனான இமயவரம்பன் நெடுஞ்சேரலாதன் சோழ மன்னனுடனான போரில் இறந்த பின்னர் இவன் அரசனானான். சங்க கால இலக்கியமான பதிற்றுப்பத்தின் மூன்றாம் பத்து இவன்மீது பாடப்பட்டது. இது தவிர வேறு சங்கப் பாடல்கள் எதிலும் இவனது பெயர் காணப்படவில்லை. இந்தப் பாடல்களுக்கு என்ன பரிசில் வேண்டும் என அரசன் புலவரையே கேட்டான். புலவர் “யானும் என் பார்ப்பினியும் சுவர்க்கம் புகவேண்டும்” என்றார். அரசன் பார்ப்பாரில் சிறந்தவரைக் கொண்டு 9 வேள்விகள் செய்தான். 10-வது வேள்வியின்போது பார்ப்பனப் புலவரும் பார்ப்பினியும் காணாராயினர். (மறைந்தனர்.) 

25 ஆண்டுகள் சிறப்பாக ஆட்சி புரிந்த இவன், நெடும் பாரதாயினார் என்னும் தனது குருவுடன் காட்டுக்குத் தவம் செய்யச் சென்றுவிட்டதாகச் சொல்லப்படுகிறது. இவனது ஆட்சிக் காலத்தில் பல போர்களில் ஈடுபட்டுச் சேர நாட்டின் ஆதிக்கத்தைப் பரப்பியதாகத் தெரிகிறது. 500 சிற்றூர்களை அடக்கிய உம்பற்காடு எனப்படும் பகுதியைச் சேரர்களின் கட்டுப்பாட்டுக்குள் கொண்டு வந்தான், பூழி நாட்டின்மீது படையெடுத்து அதனை வெற்றிகொண்டான், நன்னன் என்னும் மன்னனைத் தோற்கடித்தான் என்பது போன்ற தகவல்கள் பதிற்றுப்பத்தில் காணப்படுகின்றன.

## பெயர்கள்
இவனது பெயரில் உள்ள 'பல்யானைச் செல்' என்பது செல் (மேகம்) போன்று தோன்றும் இவனது யானைப்படை. 
*பெரும்பல் யானைக் குட்டுவன் 
*பூழியர் கோ 
*பொலந்தார்க் குட்டுவன் 

## ஆட்சி
*உம்பற்காட்டைத் தன் ஆட்சிக்குக் கீழ்க் கொண்டுவந்தான்.
*அகப்பாக் கோட்டையை அழித்தான். பதிற்றுப்பத்து, மூன்றாம்பத்து, பதிகம் உழிஞைப்போரில் அழித்தான்.
*முதியர் குடிமக்களைத் தன்னவராக்கித் தழுவிக்கொண்டு அவர்களுக்குத் தன் நாட்டைப் பகிர்ந்து அளித்தான்.
*செருப்பு நாட்டு மக்கள் பூழியர் இவனது ஆட்சிக்கு உட்பட்டிருந்தனர்.
*தோட்டி மலைக் கோட்டையை அழித்தான் 
*போர்க்களத்தில் பிணப் பெருஞ்சோறு அளத்தான்.
*வண்டியில் எருதுகளை ஓட்டுவோர் ஓசையும், பேரியாற்று வெள்ளமும்  அன்றி, வேறு ஓசை ஏதும் கேளாதபடி நல்லாட்சி புரிந்தான்.

;கொடை
:இவனது மன்றத்துக்கு வந்து பாடிய வயிரியர் எனப்படும் யாழிசைவாணர்களுக்குப் பொன்னணிகள் வழங்கினான்.

;விழா
:யானைகளை வரிசையாகப் பூட்டி இரண்டு கடல்நீர்களைக் கொண்டுவரச்செய்து நீராடிவிட்டு அயிரை மலைத் தெய்வத்தை வழிபட்டான்.

;துறவு
:இறுதிக் காலத்தில் நெடும்பார தாயனார் காட்டிய வழியில் காட்டுக்குச் சென்று துறவு மேற்கொண்டான்.

;வேள்வி
*நெய்யைத் தீயில் ஊற்றும் ‘பெரும்பொயர் ஆவுதி’, நெய்யைச் சோற்றில் ஊற்றி வழங்கும் ‘சுடுநெய் ஆவுதி’ என்னும் இருவகையான வேள்விகளையும் செய்தான்.
*பரிவேள்வி (அஸ்வமேத யாகம்) செய்தான்.

## அடிக்குறிப்புகள்

## உசாத்துணைகள்

* புலியூர்க் கேசிகன், *பதிற்றுப்பத்து தெளிவுரை*, புலியூர்க் கேசிகன், சென்னை, 2005 (மறுபதிப்பு).
* செல்லம், வே. தி., *தமிழக வரலாறும் பண்பாடும்*, மணிவாசகர் பதிப்பகம், சென்னை, 2002 (மறுபதிப்பு).

பகுப்பு:சங்ககாலச் சேரர்
பகுப்பு:சேர அரசர்கள்
3
சேரமான் பெருஞ்சோற்று உதியஞ்சேரலாதன்

**சேரமான் பெருஞ்சோற்று உதியஞ்சேரலாதன்** சங்க காலச் சேர மன்னன்.  இவன் குட்டநாட்டைஆண்டவன். இவன் திருவஞ்சைக்களம் என்னும் கொடுங்கோளூரைத் தலைநகராகக் கொண்டு ஆண்டுவந்தான் என்பது ஒரு ஊகம்.   இவனுடைய மனைவியின் பெயர் நல்லினி என்றும் அவள் வெளியன் வேண்மாண் மகள் எனவும் அறிய முடிகிறது. உதியஞ்சேரலின் மக்கள் இமயவரம்பன் நெடுஞ்சேரலாதனும் பல்யானைச் செல்கெழு குட்டுவனும் ஆவர். சங்ககாலப் புலவர் மாமூலர் அகநானூற்றில் (அகம் 65), நடுகண் அகற்றிய உதியசேரல் என்று கூறுவதால், இவன் நாட்டை விரிவுபடுத்தினான் எனக் கருதுகின்றனர். இவன் முதியோர்களைப் பேணினான் என்பதற்கு அகநானூற்றில் (அகம் 233) உள்ள "துறக்கம் எய்திய தொய்யா நல்லிசை முதியர்ப் பேணிய உதியஞ்சேரல்" என்னும் வரிகள் வலுவூட்டுகின்றன.

ஐவரும், நூற்றுவரும் போரிட்டுக்கொண்டபோது இவன் இருபாலாருக்கும் பெருஞ்சோறு வழங்கியதாகப் புலவர் முரஞ்சியூர் முடிநாகராயர் குறிப்பிடுகிறார்.

இந்தப்  போரைப் பாரதப் போர் என்று சிலர் பொருத்த முயன்று வருகின்றனர்.

பொதிய மலையும், இமய மலையும் போல இவன் நிலைபெற்று வாழவேண்டும் என வாழ்த்துகிறார். இவனிடம் நிலத்தினும் மேலான பொறையும், விசும்பினும் மேலான சூழ்ச்சித் திறனும், காற்றினும் மேலான வலிமையும், தீயைக் காட்டிலும் மேலான அழிக்கும் ஆற்றலும், நீரைக் காட்டிலும் மேலான கொடைத்தன்மையும் இருந்தன எனவும் குறிப்பிடுகிறார். ஓரைவர் ஈரைம்பதின்மர் போரில் பெருஞ்சோறு அளித்த சேரன் பொறையன் மலையன் என்று இவனைச் சிலப்பதிகாரம் குறிப்பிடுகிறது.

## அடையாளம்
இவரை அடையாளப் படுத்துவதில் வரலாற்றறிஞர்களிடம் மூன்று வேறுபட்ட கருத்துகள் உண்டு. அவை

# சிலர் இவன் ஐவர் மற்றும் நூற்றுவருக்கு சோறு கொடுத்த செயலை மகாபாரதத்தோடு தொடர்புபடுத்தி அந்த ஐவரும் நூற்றுவரும் பாண்டவ (5) கௌரவர்களே (100) எனக்கூறி பாரதத் தொல்கதைக்கு சான்றாக்க முயல்வர்.
# வேறு சிலர் ஐவர் மற்றும் நூற்றுவருக்கு சோறு கொடுத்த செயலை சாதவாகனரோடு தொடர்ப்புபடுத்தி கூறுவர்.
# வேறு சிலர் ஐவர் மற்றும் நூற்றுவருக்கு சோறு கொடுத்த பெருஞ்சோற்று உதியஞ்சேரலாதனும், பதிற்றுப்பத்தில் குறிப்பிடப்படும் உதியஞ்சேரலாதனும் வேறு எனக்கூறுவர்.

## அடிக்குறிப்பு

## வெளிப்பார்வை
உதியஞ்சேரலாதனை முரஞ்சியூர் முடிநாகராயர் பாராட்டியது

பகுப்பு:சங்ககாலச் சேரர்
பகுப்பு:இந்திய அரசர்கள்
1
60வது தேசியத் திரைப்பட விருதுகள்

இந்தியாவில் ஒவ்வொரு ஆண்டும், அந்த ஆண்டில் வெளிவந்த சிறந்த திரைப்படங்களுக்கு விருதுகள் வழங்கப்படுகின்றன. அந்த வகையில் **60வது தேசியத் திரைப்பட விருதுகள்** இந்தியாவில் 2012-ல் வெளிவந்த திரைப்படங்களில் பல்வேறு துறைகளில் சிறந்து விளங்கும் படங்களுக்கு வழங்கப்படுகிறது.

## தேர்வுமுறை

### தங்கத் தாமரை விருது
எல்லா வெற்றியாளர்களும் ஸ்வர்ண கமல் (இந்தியில் தங்கத் தாமரை) விருதும், சான்றிதழும், பணப்பரிசும் பெறுவார்கள்.

### வெள்ளித் தாமரை விருதுகள்
இந்தச் சிறப்பைப் பெறும் எல்லோருக்கும் *ரஜத் கமல்* (இந்தியில் வெள்ளித் தாமரை) விருதும், சான்றிதழும், பணப்பரிசும் வழங்கப்படும்.

## வெளி இணைப்புகள்

## மேற்கோள்கள்

பகுப்பு:இந்தியத் தேசியத் திரைப்பட விருதுகள்
அடைப்பு (கணினியியல்)

கணினியியலில் **அடைப்பு** (ஆங்கிலம்: Closure) என்பது ஒரு செயலியையும் அது உருவாக்கப்பட்ட சூழலையும் சேர்த்துக் குறிக்கும். சூழல் என்பது அச் செயலி உருவாக்கப்பட்ட போது உள்ளூர் செயற்பரப்பில் இருந்த மாறிகள் ஆகும். ஒரு சாதாரண செயலி போல் அல்லாமல் அடைப்பின் உள்ள மாறிகளை பின்னர் அடைப்பின் ஊடாகப் பயன்படுத்திக் கொள்ளலாம்.

## எடுத்துக் காட்டு

```javascript
var எகா1 = வணக்கம்_கூறு('மாலதி')
எகா1();

function வணக்கம்_கூறு(பெயர்) {
  var எழுத்து = 'வணக்கம் ' + பெயர்; // உள்ளூர் செயற்பரப்பில் உள்ள ஒரு மாறி
  var எகா = function() { alert(எழுத்து); }
  return எகா;
}
```


## வெளி இணைப்புகள்
* Closures - 

## மேற்கோள்கள்

பகுப்பு:செயலிகள்
பன்னாட்டு குடிசார் வான்பயண அமைப்பு வானூர்தி நிலையக் குறியீடு

**பன்னாட்டு குடிசார் வான்பயண அமைப்பு வானூர்தி நிலையக் குறியீடு** (**ICAO airport code''), சுருக்கமாக **ஐசிஏஓ குறியீடு** அல்லது **ஐசிஏஓ அமைவிட அடையாளம்**, **அமைவிடக் குறி** என்றெல்லாம் குறிப்பிடப்படுவது உலகின் ஒவ்வொரு [[வானூர்தி நிலையம்|வானூர்தி நிலையத்தையும்]] அடையாளப்படுத்தும் வண்ணம் [[பன்னாட்டு குடிசார் வான்பயண அமைப்பு]] (ஐசிஏஓ) வரையறுத்துள்ள  நான்கு எழுத்துருக்களைக் கொண்ட குறியீடு ஆகும். இவற்றை இவ்வமைப்பு தனது ஆவணம் 7910இல் ''அமைவிடக் குறிகள்'' என வெளியிட்டுள்ளது.

ஐசிஏஓ குறிகளை [[வான் போக்குவரத்து கட்டுப்பாடு]] அமைப்புகளும் வான்வழி சேவையாளர்களும் [[வானோடி]]களும் வானூர்தி நிலையங்களை அடையாளம் காணவும் தங்கள் பயணவழித் திட்டங்களை  ஒழுங்குபடுத்திக் கொள்ளவும் பயன்படுத்துகின்றனர். இவை [[ஐஏடிஏ குறியீடு]]களிலிருந்து வேறுபட்டவை; மூன்றெழுத்துக்களால் ஆன ஐஏடிஏ குறியீடுகள், எளிமையாகவும் வானூர்தி நிலையத்தின் பெயரை ஒத்தும் உள்ளன.   எடுத்துக்காட்டாக [[இலண்டன்|இலண்டனின்]] [[இலண்டன் ஹீத்ரோ வானூர்தி நிலையம்|ஹீத்ரோ வானூர்தி நிலையத்திற்கு]] ஐஏடிஏ குறியீடு **LHR** என்பதாகும். இதே வானூர்தி நிலையத்திற்கு ஐசிஏஓவின் குறியீடு **EGLL** ஆகும். [[சென்னை பன்னாட்டு வானூர்தி நிலையம்|சென்னை நிலையத்திற்கு]] ஐஏடிஏவின் குறியீடு **MAA** என்பதாகும். ஆனால் ஐசிஏஓவின் குறியீடு **VOMM''' என்பதாகும். எனவே ஐஏடிஏ குறியீடுகள் பயணிகளுடன் தொடர்புடைய, வான்சேவையாளர்களின் பயண கால அட்டவணைகள், முன்பதிவுகள், பெட்டிப் பட்டைகள் போன்றவற்றிற்கு பயன்படுத்தப்படுகின்றன. ஐசிஏஓவின் குறியீடுகளை பொதுவாக வானோடிகள், வான் போக்குவரத்து கட்டுப்பாட்டகம் போன்றோரும் வணிக வான்வழி பறப்பினை சுவடுதொடரவும் பயன்படுத்துகின்றனர். ஐசிஏஓ குறியீடுகள் உலகத்தை வலயங்களாகப் பிரித்து ஒவ்வொரு வலயத்திற்கும் இரு எழுத்துக்களை வழங்குகிறது. காட்டாக தெற்காசியாவில் உள்ள அனைத்து நாடுகளுக்கும் VO என்ற குறியீடு வழங்கப்படுகிறது. பின்னதாக நாடு அடுத்து வானூர்தி நிலையம் என படிப்படியான பிரித்தலை உள்ளடக்கி உள்ளது.

ஐசிஏஓ குறியீடுகள் வானூர்தி நிலையங்களில் அமைந்திருந்தாலும் இல்லையெனினும் வேறுசில பறப்பியல் வசதிகளுக்காகவும் வழங்கப்படுகின்றன; வானிலை நிலையங்கள், பன்னாட்டு பறப்புச் சேவை நிலையங்கள், பரப்பு கட்டுப்பாடு மையங்கள் இவற்றில் சிலவாம்.

## முன்னொட்டுகள்

## வெளி இணைப்புகள்
* ICAO On-line Publications Purchasing  (official site)
* International Civil Aviation Organization (official site)
* ICAO airport codes worldwide, by country 
* Airport IATA/ICAO Designator / Code Database Search (from Aviation Codes Central Web Site - Regular Updates)
*

பகுப்பு:பன்னாட்டுக் குறியீடுகள்
பகுப்பு:வான் போக்குவரத்து கட்டுப்பாடு
பகுப்பு:வானூர்தி நிலையங்கள்
சினிமா உலகம் (இதழ்)

**சினிமா உலகம்**, 1934 ஆம் ஆண்டு முதல் சில ஆண்டுகள் வெளியான தமிழ் இதழ் ஆகும். இது தமிழ்நாட்டில் இருந்து வெளியான வார இதழ் ஆகும். திரைத்துறை தொடர்பான பல்வேறு செய்திகளை வெளியிட்ட இதன் ஆசிரியர் பி. எஸ். செட்டியார் ஆவார்.

பகுப்பு:தமிழ் இதழ்கள்
பகுப்பு:திரைப்படத் தமிழ் இதழ்கள்
பத்திரகாளிபுரம்

**பத்திரகாளிபுரம்** என்பது தமிழ்நாட்டில் தேனி மாவட்டத்தில் போடிநாயக்கனூர் ஊராட்சி ஒன்றியத்திலுள்ள ஒரு சிற்றூர் ஆகும்.

## கோயில்கள்

இவ்வூரில் பத்திரகாளியம்மன் கோவில் ஒன்று உள்ளது. ஆண்டுதோறும் சித்திரை மாதம் இக்கோயில் திருவிழா சிறப்பாகக் கொண்டாடப்படுகிறது. இக்கோயிலில் வேண்டுதல் செய்து நிறைவேறியவர்கள், தங்கள் வேண்டுதலின் போது செலுத்துவதாக எண்ணிக் கொண்டபடி தீச்சட்டி, காவடி எடுத்து தங்கள் நேர்த்திக் கடனைச் செலுத்துகின்றனர். இந்தக் கோயில் அம்மனின் பெயரிலேயே இந்த ஊரின் பெயரும் அமைந்துள்ளது. இக்கோயிலின் அருகில் சிவன் கோவில் ஒன்றும் உள்ளது. 

## உயர்நிலைப்பள்ளி
இந்த ஊரின் கிராம நிர்வாகத்தால் நிர்வகிக்கப்படும் காளிகாதேவி உயர்நிலைப்பள்ளியின் மாணவர் தேர்ச்சி அது தொடங்கப்பட்ட காலத்திலிருந்தே 100 விழுக்காடாக தொடர்ந்து வருவது ஒரு குறிப்பிடத்தக்கது. 

## மேற்கோள்கள்

பகுப்பு:தேனி மாவட்டத்திலுள்ள கிராமங்கள்
பி. எஸ். ஞானதேசிகன்

**பி. எஸ். ஞானதேசிகன்**  தமிழ்நாட்டைச் சேர்ந்த அரசியல்வாதி ஆவார். இவர் இந்தியத் தேசியக் காங்கிரசின் சார்பில்  நாடாளுமன்றத்தின் மாநிலங்களவையில்  உறுப்பினாக இருந்தவர் ஆவார்.

இவர் கே.வி. தங்கபாலுவிற்கு அடுத்ததாக  தமிழ்நாடு மாநில காங்கிரசுக் குழுவின் தலைவராக இருந்தவர் ஆவார். காங்கிரசில் இருந்து ஜி. கே. வாசன் பிரிந்து தமிழ் மாநில காங்கிரசு கட்சியை மீண்டும் தோற்றிவித்தபோது இவரும் அவருடன் சேர்ந்து காங்கரசிலிருந்து சென்றார். தமிழ் மாநில காங்கிரசின் துணைத் தலைவராக இருந்தார்.

## மேற்கோள்கள்

பகுப்பு:1949 பிறப்புகள்
பகுப்பு:2021 இறப்புகள்
பகுப்பு:மாநிலங்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:விருதுநகர் மாவட்ட மக்கள்
பகுப்பு:தமிழ் மாநில காங்கிரசு அரசியல்வாதிகள்
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
பன்னாட்டு குடிசார் வான்பயண அமைப்பு

**பன்னாட்டுக் குடிசார் வான்பயண அமைப்பு** (*International Civil Aviation Organization*, **ICAO**, (பிரெஞ்சு: *Organisation de l'aviation civile internationale*, OACI), ஐக்கிய நாடுகள் அவையின் ஒரு தனி முகவாண்மை ஆகும். இந்த அமைப்பு பன்னாட்டு வான்வழி நடத்தல் நுட்பங்களையும் கொள்கைகளையும் ஆவணப்படுத்துவதுடன் பன்னாட்டு வான்வழிப் போக்குவரத்தின் திட்டமிடலையும் மேம்படுத்தலையும் வளர்க்கிறது. இதனால் சீரான வளர்ச்சியும் பாதுகாப்பான பயணமும் உறுதி செய்யப்படுகின்றன.  கனடாவின் கியூபெக் மாநிலத்தில் மொண்ட்ரியாலில் உள்ள *குவார்தியர் இன்டர்நேசனல் டெ மாண்ட்ரியாலில்* (Quartier international de Montréal)  இதன் தலைமையகம் அமைந்துள்ளது.

வான்வழிப் பயணம், அதற்கான கட்டமைப்பு, பறப்பு சோதனை, சட்டவிரோதக் குறுக்கீடுகளைத் தடுத்தல் மற்றும் பன்னாட்டு வான்பயணத்தில் எல்லைகளைக் கடக்கும் செய்முறைகளுக்கான வசதிகளை வழங்கல் போன்றவற்றிற்குத்  தேவையான சீர்தரங்களையும் பரிந்துரைக்கப்படும் செயல்முறைகளையும்  ஐசிஏஓ அவை கலந்தாய்ந்து முடிவெடுக்கிறது.  மேலும், விமான விபத்துக்களின் போது கடைபிடிக்கப்பட வேண்டிய  நெறிமுறைகளையும் ஐசிஏஓ வரையறுக்கிறது. இந்த நெறிமுறைகளை ஒவ்வொரு நாட்டின் வானூர்தி நிகழ்வுகளை விசாரிக்க அமைக்கப்படும் புலனாய்வு அமைப்புகள் *சிகாகோ மரபொழுங்கு* எனப்படும் பன்னாட்டுக் குடிசார் வான்பறப்பு மரபொழுங்கின்படி பின்பற்ற வேண்டும்.

ஐசிஏஓவிற்குள்ளேயே  வான் வழிநடத்தல் குழு (ANC)  என்ற தொழினுட்பக் குழு அமைந்துள்ளது. இந்தக் குழுவிற்கு ஐசிஏஓ அவை 19  ஆணையர்களை நியமிக்கிறது. இந்தக் குழுவின் இயக்குமையிலேயே வான்பறப்பு சீர்தரங்களும் பரிந்துரைக்கபட்ட செய்முறைகளும் மேம்படுத்தப்படுகின்றன.   இந்தக் குழுவினால் ஏற்றுக்கொள்ளப்பட்ட சீர்தரங்கள் அவைக்கு அனுப்பப்படுகின்றன. அரசியல் சார்ந்த இந்த அவை, உறுப்பினர் நாடுகளுடன் கலந்தாய்ந்து இறுதியில் சீர்தரமாக ஏற்றுக் கொள்ளப்பட்ட்டது.

## மேற் சான்றுகள்

## வெளி இணைப்புகள்
* International Civil Aviation Organization website
* Convention on International Civil Aviation&nbsp;– Doc 7300
* ECCAIRS 4.2.8 Data Definition Standard&nbsp;– Location Indicators by State &#91;country&#93; 17 Sep 2010 
* ICAO Aircraft and Manufacturer Codes&nbsp;– Doc 8643

பகுப்பு:ஐக்கிய நாடுகள் நிறுவனங்கள்
பகுப்பு:வான் போக்குவரத்து
திலிப் சின்ஹா

**திலிப் சின்ஹா** இந்தியாவிற்கான ஐக்கிய நாடுகள் அவையின் நிரந்த தூதராவார். இவரது பதவிக்காலம் மார்ச்சு 20, 2012 இல் தொடங்கியது. இவர் 1978 இல் இந்திய வெளியுறவுத் துறைப் பணியில் சேர்ந்தார். இவரது சொந்த ஊர் கான்பூர். இவர் பாட்னா பலகலைக்கழகத்தில் அரசியல் பயின்றவர்.
. ஐ.நாவின் மனித உரிமைகள் ஆணையத்திற்கான இந்தியத் தூதராகவும் செயல்படுகிறார்.

## பதவிகள்
1978      : இந்திய வெளியுறவுத் துறையில் சேர்ந்தார்

1980-1983 : இந்தியத் தூதரக அலுவலர், பான்

1983-1986 : இந்தியத் தூதரக அலுவலர், கெயிரோ

1986-1990 : இந்திய ஆணையம், இசுலாமாபாத்

1990-1991 : வெளியுறவுத் துறை அமைச்சகத்தின் செயலர்

1992-1995 : தலைமை அலுவலர் அமைச்சகத்தின் இயக்குநர்

1995-1999 : இந்திய குறிக்கோள் அலுவலர், ஜெனீவா

1999-2002 : இந்தியத் தூதரக அலுவலர், பிரேசிலியா

2002-2004 : இந்திய ஆணைய துணை அலுவலர், தாக்கா

2005-2007 : வெளியுறவுத் துறை அலுவலர் (பாக்கிஸ்த்தான், ஆப்கானிஸ்த்தான், ஈரான்)

2007-2010 : எல்லினிக் குடியரசிற்கான இந்தியத் தூதர்

2010-2012 : பன்னாட்டு அமைப்புகள் மற்றும் சூழல் விவகாரங்கள் துறை கூடுதல் அலுவலர்

2012-2012 : பன்னாட்டு அமைப்புகள் மற்றும் சூழல் விவகாரங்கள் துறை சிறப்பு அலுவலர்

2012      : ஐ.நா விற்கான இந்தியத் தூதர்

## வாழ்க்கை
இவர் சிரீமி சின்ஹா என்ற பெண்ணைத் திருமணம் செய்து கொண்டார். இவருக்கு இரு மகன்கள் உள்ளனர். இவர் இந்தி, ஆங்கிலம், ஜெர்மன் (டாய்ச்சு) ஆகிய மொழிகளை சரளமாகப் பேசுவதில் வல்லவர்.

## மேற்கோள்கள்

## வெளியிணைப்புகள்
* http://www.rusemb.org.uk/press/339
* http://mea.gov.in/mystart.php?id=530217976&pid=&flg=1&sz=c
* http://www.dfa.gov.za/department/gallery.htm
* http://www.ndtv.com/article/india/resolution-respects-lankan-sovereignty-indian-envoy-to-ndtv-189431 
* http://indiatoday.intoday.in/story/Peace+in+South+Asia:+A+combo+diplomacy+required/1/80133.html
* http://www.indianembassy.gr/mrdilipsinha.php 
* http://www.pmindiaun.org/pmi_amb.html

பகுப்பு:1954 பிறப்புகள்
பகுப்பு:வாழும் மக்கள்
பகுப்பு:இந்திய அரசு அதிகாரிகள்
பகுப்பு:21-ஆம் நூற்றாண்டு இந்திய அரசியல்வாதிகள்
முதல் வகுப்புச் செயலி

கணினியியலில், ஒரு நிரல் மொழியில் செயலிகளை மாறிகள் போன்று பயன்படுத்தக் கூடியதாக இருந்தால் அதனை **முதல் வகுப்பு செயலி** ஆதரவு உள்ள நிரல் மொழி என்பர்.  அதாவது செயலியை ஒரு மாறியால் குறிக்க முடிந்தால், தரவுக் கட்டமைப்பில் சேமிக்க முடிந்தால், இன்னுமொரு செயலிக்கு காரணியாக அனுப்ப முடிந்தால், ஒரு செயலியின் பதிலாக திருப்பி அனுப்ப முடிந்தால் அச் செயலி முதல் வகுப்புச் செயலி ஆகும்.  முதல் வகுப்புச் செயலி ஆதரவு உள்ள மொழிகளில் செயலிகள் செயலி வகை உள்ள இன்னுமொரு தரவு வகையாகவே (a variable with a function type) கையாளப்படும்.  

## இவற்றையும் பார்க்க
* உயர் வரிசைச் செயலி

## வெளி இணைப்புகள்
* Can Your Programming Language Do This?

பகுப்பு:செயலிகள்
பன்னாட்டு வான் போக்குவரத்து சங்க வானூர்தி நிலையக் குறியீடு

**பன்னாட்டு வான் போக்குவரத்து சங்க வானூர்தி நிலையக் குறியீடு** (*IATA airport code*), சுருக்கமாக **ஐஏடிஏ குறியீடு** அல்லது **ஐஏடிஏ அமைவிட அடையாளம்**, **ஐஏடிஏ நிலையக் குறியீடு**, **அமைவிட அடையாளம்** என்றெல்லாம் குறிப்பிடப்படுவது உலகின் பல வானூர்தி நிலையங்களையும் அடையாளப்படுத்தும் வண்ணம் பன்னாட்டு வான் போக்குவரத்து சங்கம் (ஐஏடிஏ) வரையறுத்துள்ள  மூன்று ஆங்கில எழுத்துருக்களைக் கொண்ட குறியீடு ஆகும். ஓர் வானூர்தி நிலையத்தில் பயண ஏற்பு மேசைகளில் தனியாக எடுத்துச் செல்லுமாறு கொடுக்கப்படும் பெட்டிகளுக்கு இணைக்கப்படும் பெட்டிப் பட்டைகளில் இந்த எழுத்துருக்கள் பெரியதாக அச்சிடப்பட்டிருப்பதைக் காணலாம்; இது இந்தக் குறியீட்டின் ஒரு பயனை எடுத்துக்காட்டுவதாகும்.

இந்தக் குறியீடுகள் வழங்கப்படுவதை ஐஏடிஏ தீர்மானம் 763 ஒழுங்குபடுத்துகிறது. இவ்வாறு வழங்கப்படுவதை மொண்ட்ரியாலில் உள்ள சங்கத்தின் தலைமையகம் மேலாண்மை செய்கிறது. இந்தக் குறியீடுகளை ஆண்டுக்கிருமுறை *ஐஏடிஏ வான்வழி குறியீட்டுத் திரட்டில்* வெளியிடப்படுகிறது.  மற்றொரு குறியீடான நான்கு எழுத்துருக்களைக் கொண்ட ஐசிஏஓ குறியீடுகளும் பயன்படுத்தப்படுகின்றன.

வானூர்தி நிலையங்களைத் தவிர தொடர்வண்டிப் போக்குவரத்து நிலையங்களுக்கும் ஒஆனூர்தி நிலைய சேவையாளர்களுக்கும் குறியீடுகளை அளிக்கின்றனர். ஐஏடிஏ குறியீட்டின்படி அகரவரிசையில் இடப்பட்ட பட்டியல்கள் உள்ளன. வான்வழி நிறுவனங்களுடன் உடன்பாடு கண்ட தொடர்வண்டி நிறுவனங்களின் தொடர்வண்டி நிலையங்களுக்கான பட்டியலும் உள்ளன.

## மேற்சான்றுகள்

## வெளி இணைப்புகள்
*IATA official web site 
*IATA Airline and Airport Code Search
*U.S. and Canada Airport Codes 
*United Nations Code for Trade and Transport Locations (UN/LOCODE) - includes IATA codes
*
*Database with extended search functionality 
*Searchable database includes both IATA and ICAO codes 
*Airport IATA/ICAO Designator / Code Database Search (from Aviation Codes Central Web Site - Regular Updates)
*Airport codes from around the world (Searchable IATA, ICAO, FAA codes, etc.)
*International airport codes 

பகுப்பு:வானூர்தித் தளங்கள்
பகுப்பு:பன்னாட்டுக் குறியீடுகள்
பன்னாட்டு வான் போக்குவரத்து சங்கம்

**பன்னாட்டு வான் போக்குவரத்து சங்கம் ** (*International Air Transport Association*, **IATA**) வான்வழிப் போக்குவரத்து நிறுவனங்கங்களின் பன்னாட்டு வணிகச் சங்கமாகும். இதன் தலைமையகம் மொண்ட்ரியால், கியூபெக், கனடாவில் அமைந்துள்ளது. இதன் செயல் அலுவலகங்கள்  சுவிட்சர்லாந்தின் செனீவா வானூர்தி நிலையத்திலிருந்து இயங்குகின்றன. இச்சங்கத்தின் நோக்கம் தங்கள் தொழிற்துறையின் சார்பாளராக விளங்கிடவும் வழிநடத்திச் செல்லவும் துறைசார்ந்த ஆதரவை நல்குவதும் ஆகும். இச்சங்கத்தில் 240 ஏர்லைன்சுகள் உறுப்பினர்களாக உள்ளனர். இது பன்னாட்டு வான் போக்குவரத்தில் 84% ஆகும். இதன் தற்போதைய தலைமை இயக்குநராகவும் முதன்மை செயல் அதிகாரியாகவும் டோனி டைலர் இருந்து வருகிறார். இச்சங்கம் 150 நாடுகளில் 101 அலுவலகங்களுடன் செயல்பட்டு வருகிறது.

## மேற்சான்றுகள்

## வெளி இணைப்புகள்
* 

பகுப்பு:வணிகச் சங்கங்கள்
பகுப்பு:வான் போக்குவரத்து
அசோலா

**அசோலா ** (*Azolla*) எனபடுப்பவை தண்ணீரில் மிதக்ககூடிய பெரணி வைகையைச் சேர்ந்த தாவரம். தமிழில் இதன் பெயர் மூக்குத்தி மற்றும் கம்மல் செடி என அழைக்கப்படுகிறது. இது கால்நடை மற்றும் கோழித்தீவனமாகவும் பயன்படுகிறது.

## அமைப்பு
மிகச்சிறிய இலைகளையும், துல்லியமான வேர்களை கொண்டது.மேலும் இதன் தண்டு மற்றும் வேர்ப்பகுதி நீரில் மூழ்கி இருக்கும்.இந்த வகை தாவரம் அதிவேக வளர்ச்சி கொண்டவை.பெரணி தாவரமான அசோலாவின் வளர்ச்சிக்கு மிதமான வெப்பநிலையான 35-36 டிகிரி செல்சியஸ் வெப்பம் தேவைப்படுகிறது.

## சத்துக்கள்
இதில் 25 முதல் 30 விழுக்காடு வரை புரதச்சத்து உள்ளன. கால்நடைகளுக்குத் தேவையான அமினோ அமிலங்கள் 7 முதல் 10 விழுக்காடு வரையும் , தாது உப்புகள் 10 முதல் 15 விழுக்காடு வரையும் , வைட்டமின்கள் மற்றும் பீட்டாகரோடின் ஆகிய சத்துகள் இதில் உள்ளன. பீட்டாகரோடின் நிறமியானது வைட்டமின் ஏ உருவாவதற்கு மூலப்பொருளாக உள்ளது. இச்சத்து உள்ளமையால் கோழிகளுக்கு நோய் எதிர்ப்புச் சத்து அதிகரிக்கும்.
## பயன்கள்
*அசோலாவை உண்ணும் கோழி முட்டையின் எடை, அல்புமின், குளோபுலின் மற்றும் கரோடின் அளவு, அடர் தீவனம் மட்டும் இடப்பட்ட கோழி முட்டையின் சத்தைவிட அதிகமாக உள்ளது.
*அசோலா குறைந்த செலவுள்ள இடுபொருளாக கால்நடை வளர்ப்பில் பயன்படுகிறது.
*நெல் விளைச்சலில் இயற்கை உரமாக செயல்பட்டு மண்ணின் தரத்தை மேம்படுத்துகிறது.
*அசோலாவை பச்சையாகவோ அல்லது உலர் தீவனமாகவோ கால்நடை மற்றும் கோழிகளுக்குப் பயன்படுத்தலாம்.

## மேற்கோள்கள்

## வெளி இணைப்புகள்
* கால்நடை, கோழிகளுக்கு சிறந்த தீவனம் அசோலா தினமணி
* கால்நடை தீவனம் 

பகுப்பு:நீர்த் தாவரங்கள்
வசுந்தரா ராஜே சிந்தியா

**வசுந்தரா ராஜே** ஓர் இந்திய அரசியல்வாதியாவார். இவர் பாரதிய சனதா கட்சியின் சார்பாகப் போட்டியிட்டு ராஜஸ்தான் முதல்வர் ஆனவர். இவர் நிதி அமைச்சராகவும் பணியாற்றியுள்ளார். பெண்களை தன்னம்பிக்கை அடையச் செய்ததற்காக, ஐக்கிய நாடுகள் சபையின் *உமன் டுகதர்* விருது பெற்றுள்ளார்.. இவர் பல முறை ராசத்தான் அமைச்சரவையிலும் இந்தியப் பாராளுமன்றத்திலும் அங்கம் வகித்துள்ளார். மேலும், சில ஆண்டுகள் இந்திய அமைச்சகத்தின் துறைக்கு அமைச்சராயும் பணியாற்றினார்.

## இதனையும் காண்க
* பாரதிய ஜனதா கட்சியின் முதலமைச்சர்கள் பட்டியல்

## மேற்கோள்கள்

## இணைப்புகள்
*http://rajassembly.nic.in/precm.htm 
*Profile of Vasundhara Raje 

பகுப்பு:1953 பிறப்புகள்
பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:இந்தியப் பெண்கள்
பகுப்பு:இந்தியப் பெண் முதலமைச்சர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:10வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:இந்திய அரச குடும்பப் பெண்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இராசத்தான் முதலமைச்சர்கள்
கதிரியலில் முக்கியம் வாய்ந்த தனிமங்கள்

**கதிரியலில் முக்கியம் வாய்ந்த தனிமங்கள்** (Important elements in Radiology ) சில தனிமங்கள் கதிரியலில் சிறப்பு வாய்ந்த்தாக கருதப்படுகின்றன.எடுத்துக்காட்டிற்காக
  தனிமம்              அணு எண்              பயன்
 ஐட்ரஜன் H                 1        
 கார்பன்  C                 6                 இவை நான்கும்
 நைட்ரஜன்N                7                 உடலில் அதிகம்            
 ஆக்சிஜன் O                8                 காணப்படும் தனிமங்களாகும்
   ——————
 பாஸ்பரசு  P               15                இந்த இரு தனிமங்களும்  
 கால்சியம் Ca               20               எலும்பில் அதிகம் உள்ளன. 
 ————————————
 ஐயோடின்  I               53                இந்த மூன்று தனிமங்களும்
 பேரியம்   Ba               56                ஒப்புமையை (Contrast ) கூட்டப்
 பிஸ்மத்   Bi               83                பயன்படும் தனிமங்கள்  
 ——————— 
 ஈயம்     pb               82                இது கதிர்வீச்சிலிருந்து காக்க உதவுகிறது

பகுப்பு:கதிரியக்கம்
சிறுபான்மையினருக்கான தேசிய ஆணையம் (இந்தியா)

இந்திய அரசு சிறுபான்மையின மக்களின் பாதுகாப்புக்காக ஏற்படுத்திய அமைப்பே **சிறுபான்மையினருக்கான தேசிய ஆணையம்**. இந்த ஆணையம் இதே பெயரில் அமைந்த சட்டத்தின் படி 1992 ஆம் ஆண்டு நிறைவேற்றப்பட்டது.. இதன்படி இசுலாமியர், கிறித்தவர்கள், சீக்கியர்கள், பௌத்தர்கள், சமணர்கள், பார்சிகள் ஆகிய ஆறு சமுதாயத்தினரை சிறுபான்மையினர் என்று அழைக்கப்படுகின்றனர். 2001 மக்கள் தொகை கணக்கெடுப்பின்படி, இந்த ஆறு சமூகங்களும் நாட்டின் மக்கள் தொகையில் 18.8% ஆகும்.

”ஓர் அரசு அதன் அனைத்து சிறுபான்மை சமய, இன, மொழி மக்களை அவர்கள் வாழும் பகுதிகளில் பாதுகாத்து, அவர்களின் அடையாளம் வளர வழிவகுக்க வேண்டும் ” என்ற ஐக்கிய நாடுகள் அவையின் தீர்மானத்தையொட்டி இந்த ஆணையம் உருவாக்கப்பட்டது.

## அதிகாரங்கள்
இந்த ஆணையத்தின் அதிகாரங்கள்:
* மைய, மாநில அரசுகளிடம் சிறுபான்மையினர் வளர்ச்சி குறித்த செயலாக்கம்
* சட்டத்தில் குறிப்பிடப்பட்டுள்ளவை செயற்படுத்தப்படுகின்றனவா என்று கண்காணித்தல்
* சிறுபான்மையினர் நலன் தொடர்பாக மைய, மாநில அரசுகளுக்கு பரிந்துரைத்தல்
* சிறுபான்மையினர் தொடர்பாக எழும் புகார்களுக்கு தகுந்த துறையை அணுகி தகுந்த நடவடிக்கை எடுத்தல்

## மேற்கோள்கள்

## வெளியிணைப்புகள்
*Official website of the NCM
*Handbook of the commission
*G. Mahajan Negotiating Cultural Diversity and Minority Rights in India 

பகுப்பு:மனித உரிமைகள்
பகுப்பு:இந்திய அரசு அமைப்புகள்
பகுப்பு:இந்திய ஆணைக்குழுக்கள்
கும்மிப் பாடல்கள்

**கும்மிப்பாடல்** வெண்பாவின் பாவினத்தைச் சார்ந்தது. மகளிர் குழுமிக் கைகொட்டி விளையாடும் பொழுது பாடுவதே கும்மி ஆகும். கும்மிப் பாடல் வெண்பா இனத்தைச் சார்ந்தது; வெண்டளை மட்டுமே அமைந்த எழுசீர்க் கழிநெடிலடிகள் ஓர் எதுகை கொண்டு அமைவது; ஈற்றுச் சீர் பெரும்பாலும் விளங்காய்ச் சீராக வரும். இயற்கும்மி, ஒயிற் கும்மி, ஓரடிக் கும்மி என்பன கும்மியின் வகைகளாகும்.

## இயற்கும்மி
ஓரடியில் ஏழு சீர்கள் அமையும். அது 4 சீர், 3 சீர் என மடக்கி எழுதப்படும். இவ்வாறு 2 அடியும் 4 வரியும் கொண்டதாக அமையும். முதற்சீரும் ஐந்தாம் சீரும் மோனை பெறும்.

## ஒயிற் கும்மி
மூன்று அடிகளில் அமையும். முதலடி இருவரிகளிலும், இரண்டாமடி இரு வரிகளிலும், மூன்றாமடி ஒரு வரியிலும் அமையும். இரண்டாமடி முடுகியல் அடியாக வரும்; வெண்டளை பெறவேண்டியதில்லை. ஆனால் முதலடியும் மூன்றாமடியும் வெண்டளை பெற்று வரும். அடிகள் தோறும் மோனை அமைதல் நன்று. முடுகியலடியின் 1, 3 சீர்கள் மோனை பெறும்.

## ஓரடிக் கும்மி
கும்மியின் இலக்கணம் அமையப் பெற்ற எழுசீர்க் கழிநெடிலடி ஒன்றே, பொருள் முற்றிவரின் அஃது ஓரடிக் கும்மி எனப்படும். முதற்சீரும் ஐந்தாம் சீரும் மோனையோ, எதுகையோ பெற்றுச் சிறந்து வரும்.

பகுப்பு:தமிழர் ஆடற்கலைகள்
பகுப்பு:தமிழ் நாட்டுப்புறப் பாடல்கள்
பன்னாட்டுக் கதிரியல் காப்புக் கழகம்

**பன்னாட்டுக் கதிரியல் காப்புக் கழகம்** (International commision on radiation protection- ICRP ) என்பது அரசு சரா தனித்த வல்லுநர் கழகமாகும். இக்கழகம் 1928-ல் நிறுவப்பட்டது. இவ்வமைப்பு, தொடக்கத்தில் பன்னாட்டு எக்சு-ரே மற்றும் கதிர்வீச்சுப் பாதுகாப்புக் குழு (IXRPC) எனப் பெயரிடப்பட்டிருந்தது. பின்னர் மேலும் சீரமைக்கப்பட்டு 1950 இல் இப்பெயரிடப்பட்டது. இலாப நோக்கற்ற இக்கழகத்தின் அறிவியல் செயலகம் தற்போது கனடாவின் ஒட்டாவாவில் செயற்பட்டுவருகிறது. இதன் முக்கிய பணி, பாதுகாப்பாக எந்த உச்சளவு கதிர் வீச்சிற்கு மக்கள் ஆட்படலாம் என்பதனைப் பரிந்துரைப்பதாகும். இக்கழகத்தின் உறுப்பினர்கள் அவர்களது மருத்துவ கதிரியல், உடல்நல இயற்பியல், பரம்பரை நோய் மற்றும் தொடர்புடைய துறை பங்களிப்பு சிறப்புக் கருதி தேர்ந்தெடுக்கப்படுகின்றனர். எந்த நாட்டைச் சார்ந்தவர் என்பதைவிட அவர்களின் துறைசார்ந்த அறிவுக்காகவே உறுப்பினராக ஏற்கப்படுகிறார்கள். இக்கழகத்தின் பரிந்துரைகள் கடந்த ஆண்டுகளில் எல்லா உறுப்பு நாடுகளாலும் ஏற்றுக் கொள்ளப்பட்டுள்ளன.

## மேற்கோள்கள்

## வெளி இணைப்புகள்
* ICRP website
* http://www.iaea.org/Publications/Magazines/Bulletin/Bull303/30302094244.pdf

பகுப்பு:பன்னாட்டு அமைப்புகள்
பகுப்பு:கதிர் மருத்துவம்
வூடின் உலோகம்

**வூடின் உலோகம்** (Wood's metal) அல்லது **சிரோபெண்ட்** (*Cerrobend*) என்பது எளிதில் உருகும் ஒரு கலப்புலோகம் ஆகும். இக்கலப்புலோகத்தில் 50% பிசுமத், 26.7% ஈயம், 13.3 % வெள்ளீயம், 10% காட்மியம் ஆகியன உள்ளன...

இக்கலப்புலோகம் முதன் முதலில் 1860 ஆம் ஆண்டில் பர்னாபசு வூட் (*Barnabas Wood*) என்பவரால் முதன் முதலில் பரிந்துரைக்கப்பட்டது. அமெரிக்க இயற்பியலாளர் ராபர்ட் டபிள்யு. வூட் (*Robert W. Wood* (1868–1955) என்பவர் இதனைப் பயன்படுத்தினார். இதனால் இக்கலப்புலோகம் *வூடின் உலோகம்* (Wood's metal) என வழங்கப்படுகிறது. **லிப்போவிட்சின் கலப்புலோகம்** (Lipowitz's alloy) எனவும் வணிகரீதியில் *Cerrobend*, *Bendalloy*, *Pewtalloy*, *MCP 158* எனவும் இது அழைக்கப்படுகிறது.

கதிர்மருத்துவத்தில் தனி நோயாளிகளுக்கான காப்புக் கட்டிகளை (Shielding block) உருவாக்க இக்கலப்புலோகம் பயன்படுகிறது. இதன் அடர்த்தி 9.4 கிராம்|கன சென்டி மீட்டர். ஆனால் இதன் உருகுநிலை 70&nbsp;°C ஆகும். ஈயத்திற்கு அடர்த்தி 11.3 கிராம்\கனசென்டி மீட்டர்.  உருகு நிலை 327&nbsp;°C எனவே இதனை எளிதில் உருக்கி தேவையான காப்புக் கட்டிகளை, போதுமான அளவிலும் வடிவிலும் கனத்திலும் பெறமுடியும்.

## மேற்கோள்கள்

பகுப்பு:கதிர் மருத்துவம்
பகுப்பு:எளிதில் உருகும் கலப்புலோகங்கள்